Kas keegi teab mõnda loitsu, mille abil need taevakraanid  kinni keeratud saaks. Vihma loitsu ma tean - aga vihma äralõppemise loitsu ei tea. Kurramus ela nagu kuskil vihmametsade vahel, kus ka lihtsalt pool aastat järjest sajab. Sadamine on veel hästi öeldud - sõna otseses mõttes kallab. Aias kõik lirtsub ja lärtsub ja teod peavad pidu - sest need graanulid lihtsalt sulavad ära selles padukas (või uhutakse minema). Taimed on ka longu pekstud. Tahtsin pildistada - aga no mida sa pildistad kui kõik on vettinud ja norgus. Täielik sügismasendus hakkab peale tulema.  Tuleks vähemalt sügiski selline, nagu oli möödunud aastal. Eile üritasin põõsaid lõigata - laiutavad nii, et ei tegu ega nägu. Vaatan aknast välja: päike paistab ilus ilm. Panen riidesse, lähen õue; haaran käärid ja jõuan ühe oksakese lõigata, kui saan nagu ämbrist krae vahele. Jooksen tuppa - päike paistab.Lillekasvataja vist mängis ka seda mängu ilmataadiga. Paganamas - nii mitu korda - lõpuks lõin käega ja lõikasin ikka edasi - paduvihmas.